ମୁମ୍ୱାଇଃ କିଛି ଦିନ ପୂର୍ବରୁ ମୁମ୍ୱାଇର ସାୟନ ହସ୍ପିଟାଲର ଏକ ଭିଡିଓ ଭାଇରାଲ ହୋଇଥିଲା। ଯେଉଁଥିରେ ମୃତ ଦେହ ପାଖରେ କରୋନା ରୋଗୀଙ୍କୁ ଚିକିତ୍ସା ଚାଲିଥିବାର ଦୃଶ୍ୟ ଦେଖିବାକୁ ମିଳିଥିଲା। ସେହିଭଳି ପୁଣି ଏକ ଭିଡିଓ ଭାଇରାଲ ହୋଇଛି। ଭିଡିଓଟିରେ ଦେଖାଯାଉଛି ଯେ ୱାର୍ଡ ଭିତରେ ଏକ ମୃତ ଶରୀରକୁ ପ୍ଲାଷ୍ଟିକ୍ରେ ପ୍ୟାକ୍ କରି ବେଡ୍ ଉପରେ ରଖାଯାଇଛି। ମୃତଶରୀର ବେଡ୍ ପାଖରେ ଥିବା ଆଉ ଏକ ବେଡ୍ରେ ଅନ୍ୟ ରୋଗୀଙ୍କୁ ଚିକିତ୍ସା କରାଯାଉଛି। ଏହି ଭାଇରାଲ୍ ଭିଡିଓ ସମସ୍ତଙ୍କୁ ଆଶ୍ଚର୍ଯ୍ୟ କରିଛି।
ଭିଡିଓରେ ମୃତ ରୀରର ଡାହାଣ ପାର୍ଶ୍ୱରେ ଜଣେ ମହିଳା ବସିଥିବାର ଦେଖାଯାଉଛି। ଏହି ସମୟରେ ସେଠାରେ ଚିକିତ୍ସିତ ହେଉଥିବା ମହିଳା ଜଣଙ୍କ ଭିଡିଓ ପ୍ରସ୍ତୁତ କରି ମରାଠୀରେ କିଛି କହୁଥିବାର ଶୁଣିବାକୁ ମିଳୁଛି।
ଭିଡିଓରେ ସେ ଏହା ମଧ୍ୟ କହିଥିଲେ, 'ଆମେ କିଛି ଖାଇ ମଧ୍ୟ ପାରୁନାହୁଁ। ଆଖି ସାମ୍ନାରେ ମୃତ୍ୟୁର ଯେମିତି ଖେଳ ଚାଲିଛି। ଏଠାରେ ସିସିଟିଭି କ୍ୟାମେରା ଲଗାଯିବା ଉଚିତ୍, ଯାହାଦ୍ୱାରା ସମସ୍ତେ ଜାଣିପାରିବେ ଯେ ରୋଗୀମାନେ କିଭଳି ରହୁଛନ୍ତି।' ଘଟଣା ଅନୁସାରେ, ମହିଳାଙ୍କର ମୃତ୍ୟୁ ଘଟିବା ପରେ ମେଡିକାଲ କର୍ମଚାରୀମାନେ ତାଙ୍କ ମୃତଦେହକୁ ପ୍ଲାଷ୍ଟିକ୍ ଜରିରେ ସିଲ୍ କରି ପୁର୍ନବାର ସେହି ବେଡ୍ ଉପରେ ରଖିଦେଇଥିଲେ। ବେଡ୍ ଉପରେ ମୃତଦେହଟି ଅନେକ ସମୟ ଧରି ପଡ଼ି ରହିଥିଲା।
ତେବେ ଏହି ଘଟଣାରେ ଏହାର ତଦନ୍ତ କରାଯିବା ନେଇ କହିଛି ବିଏମସି ପ୍ରଶାସନ। ସରକାରୀ ନିୟମ ଅନୁଯାୟୀ ମୃତଦେହକୁ ୩୦ମିନିଟ୍ ମଧ୍ୟରେ ୱାର୍ଡରୁ ବାହାର କରାଯିବା ଉଚିତ୍। କିନ୍ତୁ ମୃତଦେହକୁ ବାହାର କରିବା ପୂର୍ବରୁ ଅନେକ ଔପଚାରିକତା ପୂରଣ କରିବାକୁ ପଡିଥାଏ, ଏନେଇ ବେଳେବେଳେ ବିଳମ୍ୱ ମଧ୍ୟ ହୋଇଯାଇଥାଏ। ଅନେକ ଥର ମୃତକଙ୍କ ସମ୍ପକୀୟମାନେ ଆସିନଥିବାରୁ ମଧ୍ୟ ବିଳମ୍ୱ ହୋଇଥାଏ। ବୋଲି ପ୍ରଶାସନ କହିଛି।
ଏହି ଭିଡିଓକୁ ବିଜେପି ନେତା ନୀତେଶ ରାଣେ ମଧ୍ୟ ଟ୍ୱିଟ୍ କରି କରିଛନ୍ତି। ସେ ଟ୍ୱିଟ୍ କରି ଲେଖିଛନ୍ତି 'ଏହା ପ୍ରକୃତରେ ଏକ ପରିବର୍ତ୍ତନ ନା ଆମେ ବର୍ତ୍ତମାନ ଆଶା ହରାଇବା ଉଚିତ କି?
